Diari Oficial de la Generalitat Valenciana


Sumari del DOGV 4072, del 27-08-2001 (2001/7436)

Notificació de la sentència número 235/2001, dictada en les actuacions número D-126/2001, a Fashion Flash, SL.
--------------------------------------------------------------------------------------------------------------

### Dades del document

Número de DOGV
:   4072

Data del DOGV
:   27-08-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/7436


Organisme emissor
:   Jutjat Social Número 25 de Madrid

Tipus de document
:   Edicte

Notificació de la sentència número 235/2001, dictada en les actuacions número D-126/2001, a Fashion Flash, SL. [2001/F7436]
  
María Josefa González Huergo, secretària del Jutjat Social número 25 de Madrid i la seua província, faig saber:
  
Que en les presents actuacions que se segueixen en aquest jutjat, a instància del senyor Luis Sebastián Sánchez, contra Fashion Flash, SL, en reclamació per procediment ordinari, registrat amb el número D-126/2001, s'ha dictat la sentència del tenor que consta en la còpia simple que s'adjunta.
  
«Jutjat Social número 25
  
c/ Hernani, 59, 5é
  
28045 Madrid
  
Actuacions número D-126/2001
  
Sentència número 235/2001
  
Madrid, 4 de juliol de 2001
  
José Luis Asenjo Pinilla, magistrat jutge del Jutjat Social número 25 de Madrid i la seua província, després d'haver vist aquestes actuacions, seguides sobre procediment ordinari, entre les parts, de l'una i com a demandant, el senyor Luis Sebastián Sánchez, representat pel lletrat Eduardo Rodríguez González, i de l'altra i com a demandat Fashion Flash, SL, i Fondo de Garantía Salarial, que hi compareix representat per la lletrada Isabel Tarazona, ha pronunciat la següent:
  
Sentència
  
Antecedents de fet
  
1r. El dia 21 de febrer de 2001 l'actor va formular reclamació de quantitat contra la demandada. Admesa a tràmit, es va assenyalar el dia 3 de juliol de 2001 per a la celebració a judici.
  
2n. El dia esmentat es va celebrar, amb el resultat que es reflecteix en l'acta.
  
3r. En la tramitació d'aquest procés s'han observat totes les prescripcions legals.
  
Fets provats
  
1r. L'actor va començar a prestar serveis per a l'empresa demandada l'1 de setembre de 2000, i la seua categoria professional és la de director de producció.
  
Últimament el seu salari mensual era de 350.000 pessetes, sense inclusió del prorrateig de pagues extraordinàries.
  
2n. Reclama els conceptes i quantitats que concreta i desglossa en el fet tercer de la seua demanda, el qual es considera reproduït només a aquests efectes, així com el posterior escrit de 9 de març, en què desisteix de les denominades «despeses de producció justificades».
  
3r. L'extinció del seu contracte de treball es va produir el 10 d'octubre de 2000, al·legant la terminació d'aquest.
  
4t. L'empresa es dedica a l'activitat de producció d'audiovisuals.
  
5é. S'ha celebrat acte de conciliació el 14 de febrer de 2001, davant del SMAC, amb el resultat d'intentat i sense efecte.
  
6é. Intentada la citació de l'empresa per carta certificada, aquesta va ser retornada pel servei de Correus, i també són negatius els exhorts enviats, per la qual cosa es va procedir a publicar els corresponents edictes en el BOCAM i BOC de València.
  
Fonaments de dret
  
1r. Acreditada la relació laboral per la prova aportada en actuacions, i davant de la incompareixença a judici de l'empresa demandada, a pesar d'haver sigut citada en forma, i per això a la crida a confessió judicial en aquest, és procedent tenir-la per confessa respecte als fets de la demanda, de conformitat amb el que s'estableix en el número 2 de l'article 91 del Reial Decret Legislatiu 2/1995, de 7 d'abril, pel qual s'aprova el text refós de la LPL.
  
Així mateix s'han pres en consideració els documents que l'actor adjunta, no impugnats de contrari.
  
2n. Partint del que s'assenyala en l'anterior fonament de dret, cal estimar pel que fa al principal la pretensió de l'actor, tot això d'acord amb el que es preveu en l'article ja esmentat, així com el 4, número 2, lletra f), 26 i 29, del TRET, posats en relació amb l'article 217 de la LEC.
  
La quantitat objecte de condemna s'incrementarà en un 10% anual, d'interés per mora en el pagament del salari, d'acord amb el número 3 de l'esmentat article 29, ja que els conceptes salarials, únics als quals afecta, s'han ratificat íntegrament.
  
3r. En el sisé fet declarat provat es constata que l'empresa ha tancat les seues instal·lacions, cosa per la qual, de conformitat a l'article 23.2, del TRLPL, es va procedir a citar el Fondo de Garantía Salarial mitjançant la provisió de 19 d'abril de 2001.
  
Encara que el criteri d'aquest jutjador era favorable a aplicar l'article 274.4 de l'esmentat TRLPL, en supòsits similars, s'ha de modificar parcialment aquest, ateses les sentències dictades per la Sala Social del Tribunal Superior de Justícia de Madrid a aquest respecte. Així, les referides no estimen viable la condemna líquida a cap quantitat, encara que siga amb caràcter subsidiari, i prèvia resolució judicial en què es declare la insolvència provisional de l'empresa afectada.
  
Amb tot i això, aquestes resolucions també requereixen la necessària menció que cal fer a aquest organisme en la part dispositiva de la sentència, i que textualment és: «- la responsabilitat subsidiària que al Fondo de Garantía Salarial en el seu dia poguera correspondre-hi?»
  
Vistos els preceptes esmentats i els restants de general aplicació,
  
Decisió
  
Que, estimant la demanda formulada pel senyor Luis Sebastián Sánchez, he de condemnar l'empresa Fashion Flash, SL, a abonar la quantitat de 581.114 pessetes, que es veurà incrementada en un 10% anual, d'interés per mora en el pagament del salari; tot això sense perjudici de la responsabilitat subsidiària que si fa al cas li siga exigible al Fondo de Garantía Salarial.
  
Contra aquesta sentència es pot interposar un recurs de suplicació, davant de la Sala Social del Tribunal Superior de Justícia de Madrid, que s'anunciarà dins dels cinc dies següents a la notificació, i bastarà per a això la manifestació de la part, del seu advocat o del seu representant en el moment de la notificació, i ho podran fer també aquestes persones per compareixença i/o per escrit davant d'aquest jutjat en el mateix termini. S'adjuntarà a l'anunci el justificant d'haver ingressat 25.000 pessetes en el compte de depòsits i consignacions d'aquest jutjat amb el número 5025, amb indicació del número de procediment, a la sucursal del Banco Bilbao-Vizcaya al carrer de la Basílica, número 19 (cantonada a General Moscardó), i el justificant d'haver ingressat al mateix banc i compte la quantitat objecte de condemna.
  
Aquesta última quantitat podrà ser substituïda per aval bancari, en el qual es farà constar la responsabilitat solidària de l'avalista.
  
En fer l'anunci es designarà, per escrit i/o per compareixença, el lletrat que dirigisca el recurs, i si no es fa el demanarà d'ofici el jutjat, si es tracta de treballador o empresari amb benefici de justícia gratuïta, que tindrà també la qualitat de representant si no és que haguera fet designació expressa d'aquest últim.
  
Aquesta és la meua sentència, que pronuncie, mane i firme.»
  
«Publicació.- L'anterior sentència va ser llegida i publicada en el dia de la seua data, pel magistrat jutge José Luis Asenjo Pinilla, que la subscriu, a la sala d'audiències d'aquest jutjat. En done fe.»
  
I perquè valga de notificació a Fashion Flash, SL, en parador ignorat, s'expedeix aquest edicte per a la publicació en el Butlletí Oficial de la Província de València, així com perquè es col·loque al tauler d'anuncis d'aquest jutjat. Expedisc i firme el present edicte.